Za njegovog istoimenog strica, vidi Antoine de Jussieu.  
**Antoine Laurent de Jussieu** (Lyon, 12. 4. 1748. – 17. 9. 1836.) je bio francuski botaničar iz poznate francuske botaničarske obitelji de Jussieu.

Istakao se kao prva osoba koja je predložila razvrstavanje biljaka cvjetnjača. Veći dio sustava kojeg je on predložio je u uporabi do današnjeg dana. U biologiji se rabi kratica **Juss.** kad se citira botaničko ime.

Rodio se u Lyonu. Bio je nećak francuskog botaničara Bernarda de Jussieua. U Parizu je studirao medicinu, a diplomirao je 1770. godine. Posao je našao iste godine. Predavao je od 1770. do 1826. botaniku u botaničkom vrtu Jardin des Plantes. Njegov sin Adrien-Henri je također postao botaničarom.

U svojoj studiji o cvjetnjačama *Genera plantarum* iz 1789. Jussieu je usvojio metodologiju koja se temelji na uporabi višestrukih znakova radi određivanja skupina. To je izvedena zamisao francusko-škotskog prirodoslovca Michela Adansona. To je bio značajni pomak od izvornog Linnéovog sustava, u kojem se biljke razvrstavalo u razrede i redove prema broju prašnika i tučaka. Jussieu je zadržao Linnéovo dvojno nazivlje, što je rezultiralo u radu koji se pokazao dalekosežna učinka; brojne današnje biljne porodice se i dalje pripisuju Jussieuu.

Mortonova *History of botanical science* (Povijest botaničke znanosti) iz 1981. navodi 76 biljnih porodica po Jussieuu u Međunarodnom kodeksu botaničke nomenklature, dok primjerice za Linnéa navodi samo 11. Pišući o prirodnim sustavima, Sydney Howard Vines je primijetio 

> Slava ovog krunskog doseka pripada Jussieuu: bio je sposobnim čovjekom koji se točno pojavio u psihološkom trenutku, a takvi ljudi koji se tako pojave, su napravili i napraviti će sve velike generalizacije u znanosti.
> 
> 

U 1788. su ga izabrali za inozemnog člana Švedske kraljevske akademije znanosti.

Bio je članom masonske lože Les Neuf Sœurs.

Radovi
------

* Jussieu, Antoine Laurent de (1789.). Genera Plantarum, secundum ordines naturales disposita juxta methodum in Horto Regio Parisiensi exaratam. Paris. OCLC 315729.
* Jussieu, Antoine Laurent de. Antonii Laurentii de Jussieu Genera plantarum :secundum ordines naturales disposita, juxta methodum in Horto regio parisiensi exaratam, anno M.DCC.LXXIV.
* Jussieu, Antoine Laurent de. Opuscules de botanique.

Izvori
------

Na Wikisourceu ima još o ovome autoru.

* Ovaj članak sadrži prevedni tekst izdanja koje je danas javno vlasništvo: Chisholm, Hugh, ed (1911). Encyclopædia Britannica (11. izd.). Cambridge University Press.

1. ↑  Tražilica Međunarodni indeks biljnih imena
2. ↑  Vines, Sydney Howard (1913.). „Robert Morison 1620—1683 and John Ray 1627—1705". u: Oliver, Francis Wall. *Makers of British botany*. Cambridge University Press. str. 8–43.
3. ↑  Google Books. Preuzeto 19. veljače 2007.
4. ↑  Biodiversity Library. Preuzeto 19. kolovoza 2009.
5. ↑  Biodiversity Library. Preuzeto 19. kolovoza 2009.
6. ↑  Wikisource
7. ↑  "De Jussieu" Encyclopædia Britannica (11. izd.). Cambridge University Press.

* Duane Isely, *One hundred and one botanists* (Iowa State University Press, 1994.), str. 118.–120.
* "De Jussieu". Catholic Encyclopedia. New York: Robert Appleton Company. 1913.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 100972099
* LCCN: n86825388
* ISNI: 0000 0001 2145 5803
* GND: 119273624
* SUDOC: 033366144
* BNF: cb12423918t (podaci)
* NLA: 35739579
* Botanist: Juss.

 |